
ΘΕΜΑ: ΠΙΣΤΟΠΟΙΗΣΗ ΦΟΡΕΩΝ ΠΦΥ

Αξιότιμε κ. Πρόεδρε,

     Στις 20/5/2016 αναρτήθηκε στην ιστοσελίδα το ΕΟΠΥΥ επείγουσα ανακοίνωση με την οποία καλείτε τα Ιατρικά Διαγνωστικά Κέντρα (αδόκιμος όρος καθόσον δεν υφίσταστε στο ΠΔ 84/01) με την οποία ζητάτε να αποστείλουν, όσα εξ αυτών έχουν, πιστοποίηση στον ΕΟΠΥΥ. Από διμήνου όπως γνωρίζεται υπάρχει η διαπραγμάτευση  μεταξύ των φορέων Πρωτοβάθμιας Φροντίδας Υγείας και του ΕΟΠΥΥ  για την σύναψη της νέας σύμβασης. Μεσούσης λοιπόν αυτής της διαπραγμάτευσης  μια τέτοια ανακοίνωση δημιουργεί ερωτηματικά  και προβλήματα στην συνέχιση της διαπραγμάτευσης αφού η Ομοσπονδία μας και με  την σύμφωνη γνώμη και άλλων φορέων,  έχει στείλει τις απόψεις της, και  μέσα σε αυτές αναφέρετε ότι  δεν θα πρέπει να υπάρχει υποχρεωτικά  η πιστοποίηση των φορέων για την σύναψη σύμβασης με τον ΕΟΠΥΥ ή για την οποιαδήποτε τιμολόγηση ιατρικών πράξεων.  Και αυτό δεδομένου ότι οι φορείς Πρωτοβάθμιας Φροντίδας Υγείας έχουν πάρει άδεια λειτουργίας από τους οικείους Ιατρικούς Συλλόγους όπως προβλέπετε από  το ΠΔ 84/2001 και  γίνετε επανέλεγχος αυτών σε  τακτά χρονικά διαστήματα όπως ορίζει ο νόμος. Κατόπιν τούτου η οποιαδήποτε περεταίρω  εφαρμογή πιστοποίησης  θα επιφέρει μόνο οικονομική επιβάρυνση στους ήδη  διαλυμένους οικονομικά  φορείς Πρωτοβάθμιας Φροντίδας Υγείας. 
     Κατόπιν τούτου παρακαλούμε  και μέχρι την λήξη της διαπραγμάτευσης  να μην  τεθεί σε εφαρμογή η ανωτέρω  απόφαση σας και η οποιαδήποτε  περαιτέρω απόφαση να γίνει μετά από διάλογο στα πλαίσια της διαπραγμάτευσης για την νέα σύμβαση. 

